המכתש
בין אם מעפר לוקחנו/ בין אם התפתחנו מסב סבו של קינג קונג; משהו בנו/ קרא לנו/ לפרות לרבות/ לכבוש ולרדות; אז נדדנו/ וצדנו/ ליקטנו/ חרשנו/ זרענו/ קצרנו; ניצלנו/ עד תום לא עצרנו/ האצנו בתהליכים שקיצרנו; הגברנו קצב/ ייסדנו משק/ גלגלנו כסף/ וכולם בוכים עדיין; לא קל היום/ לא קל היום בכלל...; נתינים סטטיסטיים/ מזינים גרפים נוסקים/ נסדקים/ מתרסקים; קפיטלסוציאלאנרכיסטים/ משקיעים/ מושקעים/ מרוויחים/ מופסדים; לוויינים מלווים כל תנועה/ ניידות נייחות/; עדשות אדישות מפרות אבטחה; הלאמות מופרטות/ רשויות מרוששות מבטיחות הכנסה; לחוטבי עצים ושואבי מים/ כלכלנים ופוליטיקאים; אזובי קירות/ בעלי דעות/ שוכני קליפות; כולם בוכים עדיין -; לא קל היום/ לא קל היום בכלל....; 